cyanic-selkie/wikianc huggingface dataset:
Sokrata nāve
Glezna
Davids gleznu parakstīja divās vietās; pilno parakstu viņš izvietoja zem Krito, jaunā vīrieša, kas sagrābis Sokrata augšstilbu, bet savus iniciāļus zem Platona. Davida parakstu izvietojumam bieži ir simboliska nozīme — piemēram viņa gleznā, kur attēlots Stanislavs Kostka Potockis, Davids parakstījās suņa kaklasiksnā, kurš rej uz sēdošo personu. Arī "Sokrata nāvē" viņa parakstam ir nozīme. Viņa iniciāļi zem Platona ir atsauce uz faktu, ka stāsta autors ir Platons, kā pateicība par iedvesmu. Viņa pilnais paraksts zem Krito nozīmē, ka šis ir tēls, ar ko pats mākslinieks identificējas visvairāk. Tā var būt atsauce uz Krito vietu kompozīcijā, satverot Sokrata augšstilbu. To var saprast kā Davida pieķeršanos Sokrata morālajai stājai un pārstāvētajām vērtībām.
Par gleznas izcelsmi pastāv strīds. Vidals uzskata, ka "gleznu Davidam 1786. gadā pasūtīja Filiberta Tridēna de Montiņī jaunākais dēls", bet Bordē apgalvo, ka "uz Sokrata gleznas negaidīti parādās 1782. gads." Tomēr, iespējams, ka 1786. gada pasūtījums attiecās uz gleznu, ko Davids bija radījis jau 1782. gadā un Bordē atzīst, ka datums gleznai ir pievienots. Neatkarīgi no tā, kad glezna tika iesākta, pabeigta tā tika 1787. gadā Parīzē.
Bēru ainas Davids sāka pētīt un zīmēt to skices savā pirmajā ceļojumā uz Romu. Daudzi no Davida nozīmīgākajiem darbiem radušies no šīm bēru skicēm. Šajā gleznā Davids pēta filozofa attieksmi pret nāvi. Sokrats ir stoisks un mierīgs, jo viņš nāvi uztver kā atsevišķu, īstu valstību, atšķirīgu stāvokli no dzīves, bet ne pastāvēšanas beigas. Savā darbā Phaedo Sokrats šķiet vairāk uztraucies par to, kā Krito tiks galā ar viņa nāvi, nevis par sevis paša labklājību. Gleznā Sokrata žests parāda, ka viņš joprojām māca pat brīdī pirms savas nāves. Tiek uzskatīts, ka šo žestu Davids aizguva no dzejnieka Andrē Šenjē.
Citas versijas par tēmu
Šis notikums attēlots arī itāļu gleznotāja Džambetīno Činjaroli gleznā. Činjaroli darbā Sokrats ir attēlots jau miris, viņu ieskauj viņa sekotāji.
Vēl viens notikuma attēlotājs ir franču gleznotājs Žaks Filips Žozefs de Sentkentins. Šī glezna šobrīd atrodas École Nationale Supérieure des Beaux-Arts telpās Parīzē, tapusi ap 1738. gadu.
Voldemārs Leitis
Voldemārs Leitis bija rakstnieks un publicists, kas plašākai sabiedrībai bija vairāk pazīstams kā populāru ekonomikas jautājumiem veltītu darbu autors. Vēlāk izdeva brošūras sērijā "Āzijas materiāli latviešu senvēsturei".
Ugru valodas
Ugru valodu grupā ir trīs valodas, viena no tām – ungāru valoda līdzās igauņu un somu valodām ir viena no tikai trim urāliešu valodām, kam ir oficiālās valodas statuss suverēnā valstī, šajā gadījumā – Ungārijā. Tāpat ungāru valoda ir pēc runātāju skaita lielākā urāliešu saimē.
Pārējās divas ugru valodas, kuras dažkārt izšķir kā Obas ugru valodu apakšgrupu – hantu valoda un mansu valoda ir tuvu izmiršanai. Šīs valodas vēl sastopamas Krievijas Hantu-mansu autonomajā apvidū.
Ethnologue sniedz sekojošu informāciju par ugru valodu runātāju skaitu:
Tīles strauts
Tīles strauts ir Slocenes kreisā krasta pieteka Tukuma novadā, uz dienvidaustrumiem no Tukuma pilsētas. Izteka – no Melnezera. Tek dienvidaustrumu virzienā. Ietek Slocenē pie Tīles. Netālu no ieteces Slocenē Tīles strautu šķērso valsts autoceļš V1446 (Tukums–Milzkalne–Smārde–Slampe).
Rāmakrišna
Rāmakrišna (dzimis, miris ), īstājā vārdā Godadhors Čotopadhaje, bija indiešu mistiķis, garīgais skolotājs, guru un jogas meistars 19. gadsimtā, Vivekānandas skolotājs.
Viņš atzina, ka Indijas un visas cilvēces atdzimšanai nepieciešama vispārcilvēciska reliģija. Rāmakrišna sludināja visu reliģiju savstarpējo saistību. Viņa mācība ietekmē Indijas nacionālās kustības ideoloģiju.
Lejasstradi
Lejasstradi ir ciems Gulbenes novada Stradu pagastā. Atrodas pagasta centrālajā daļā.
Apdzīvotā vieta atrodas pie autoceļa P36, Krustalīces upes krastā.
Peļņas marža
Peļņas marža (en), tīras peļņas marža (en jeb apgrozījuma rentabilitāte ir galvenais uzņēmuma ienākumu plūsmas pelnītspējas rādītājs. Tas tiek rēķināts, dalot uzņēmuma gada tīro peļņu ar tā kopējiem gada ienākumiem:
Peļņas marža kā rādītājs galvenokārt ir izmantots uzņēmumu salīdzināšanai dažādos laika periodos. Salīdzinot rādītāja vērtības dažādām kompānijām, var rasties grūtības, jo katrai no tām ir sava izmaksu un finansēšanas struktūra. Kopumā, zema peļņas marža norāda uz zemu ekonomisku drošību, un attiecīgi lielāku risku, ka samazinājums ienākumu apjomā spiedīs uzņēmumu nest zaudējumus pārskata gadā.
Ceiruļova
Ceiruļova ir ciems Cirmas pagastā, Ludzas novadā. Atrodas 257 km attālumā no Rīgas.
Tutmoss III
Tutmoss III bija Senās Ēģiptes faraons, kas valdīja 18. dinastijas laikā. Bija prasmīgs karotājs.
Pirmos 22 valdīšanas gadus bija līdzreģents kopā ar savu pamāti un tanti Hatšepsutu. Bija armijas vadītājs. Pēc Hatšepsutas nāves kļuva par vienīgo valdnieku Ēģiptē. Tutmoss III Ēģipti padarīja par varenāko impēriju tās pastāvēšanas vēsturē. Vadījis vismaz 17 karagājienus, tika iekarotas teritorijas no mūsdienu Sīrijas ziemeļiem līdz pat Nīlas ceturtajai krācei Nūbijā. Iekarotās teritorijas kļuva par Ēģiptes provincēm.
Kopumā valdījis gandrīz 54 gadus. Oficiāli viņa valdīšanas laiks tiek datēts no 1479. līdz 1425. gadam p.m.ē., šajā laikposmā iekļauti arī 22 gadi, kad tika valdīts kopā ar Hatšepsutu. Valdīšanas laika pēdējos divos gados iecēlis savu dēlu un pēcteci Amenhotepu II par jaunāko līdzreģentu. Tutmosa pirmdzimtais dēls un troņmantnieks Amenemhats nomira pirms Tutmosa III. Uzcēlis vairākus tempļus un pieminekļus par godu saviem darbiem.
Volkers, Teksasas reindžers
"Volkers, Teksasas reindžers" ir asa sižeta un piedzīvojumu ASV seriāls par nedaudz vecmodīgo, toties neuzpērkamo un ļoti drosmīgo Teksasas reindžeru Kordelu Volkeru un viņa pāriniekiem. Galvenajā lomā Čaks Noriss.
Latvijā seriālu demonstrēja televīzijas kanālos: LNT, TV3 un TV6. Lietuvā seriālu to rāda LNK.
Sižets
Varbūt mazliet vecmodīgs, toties vecā kaluma cilvēks, īsts godavīrs. Pēdējais no tādiem modernajā Dalasā, varbūt pat visā Amerikā. Nerunā lieku, vārdos tiešs, uzticams draugs, bet nesaudzīgs pret likuma pārkāpējiem. Izdarīs visu, lai noziedznieks saņemtu pēc nopelniem, bet draugu dēļ bez vilcināšanās ir gatavs atdot savu dzīvību. Taču, pateicoties lieliskajai fiziskai sagatavotībai, austrumu cīņu un citām iemaņām, Volkeram nemaz nav vajadzības to darīt.
Seriāla — mūsdienu vesterna — uzsvars ir uz piedzīvojumiem, vieglu humoru un biedriskām attiecībām starp izmeklēšanas nodaļas vadītāju Kordelu Volkeru un viņa tik atšķirīgo kolēģi – gados jauno melnādaino reindžeru Džimiju Trivetu — agrāko amerikāņu futbola zvaigzni, ne sevišķi attapīgu, kurš noziegumus risina ar datoru un citām modernām metodēm. Toties Volkera noziegumu izmeklēšanas metodes pamatā balstās Mežonīgo Rietumu tradīcijās, kad apkārt vēl uz zirgiem jāja šerifi un kovboji. Šis bijušais jūras kājinieks un Vjetnamas kara veterāns paļaujas galvenokārt uz paša instinktu, ko mantojis no saviem indiāņu senčiem, austrumu cīņas mākslas un citām iemaņām.
Drosmīgajiem reindžeriem palīdz bijušais reindžers Sī Dī Pārkers un Aleksa Kehila, apgabala prokurore, kurai izveidojušās īpašas attiecības ar Volkeru. Kopā šis tandēms ir neapturams spēks cīņā par taisnību.
Seriālā „Teksasas reindžers” Čaks Noriss ir ne tikai galvenās lomas atveidotājs, bet arī galvenais producents.
Dmitrijs Jaškins
Dmitijs Jaškins (ru, cz, dzimis ) ir Krievijā dzimis Čehijas hokejists, spēlē uzbrucēja pozīcijā. Pašlaik (2021) Jaškins pārstāv NHL klubu Arizonas "Coyotes" un Čehijas hokeja izlasi.
Karjera
2011. gada NHL draftā Jaškinu 2. kārtā ar 41. numuru izvēlējās Sentluisas "Blues". Savu karjeru ir sācis Čehijas Ekstralīgas klubā Prāgas "Slavia". 2013. gadā sāka spēlēt Sentluisas "Blues". 2018.—19. gada sezonas ievadā "Blues" aizmainīja Jaškinu uz Vašingtonas "Capitals", savukārt 2019. gada augustā atgriezās Eiropā, pievienojoties Maskavas "Dinamo". Pēc divām rezultatīvām sezonām KHL, Jaškins pievienojās NHL komandai Arizonas "Coyotes".
Čehijas hokeja izlases sastāvā piedalījies 2018. gada Pasaules čempionātā.
Windows 8
Windows 8 ir Microsoft izstrādāta personālo datoru operētājsistēma. Tā izlaista, bet visā pasaulē to pirmo reizi izlaida.
Lai uzlabotu operētājsistēmas lietošanas ērtumu planšetdatoros, kur Windows šobrīd konkurē ar Android un iOS operētājsistēmām, Windows 8 ieviestas būtiskas operētājsistēmas platformas un lietotāja saskarnes izmaiņas. Windows 8 ieviesa arī Windows Store, kur lietotājs var lejupielādēt lietotnes.
Roberts Ross
Ģenerālmajors Roberts Ross (en) bija īru izcelsmes virsnieks Britu Impērijas armijā. Viņš bija viens no galvenajiem Britu-amerikāņu kara komandieriem 1812. gadā. Tajā viņš vadīja Bladensburgas kauju, Baltimoras kauju, Ziemeļu punkta kauju un militāro sadursmi, kas mūsdienās zināma kā Vašingtonas dedzināšana, kuras laikā Roberta Rosa vadībā tika sagrauta liela daļa Vašingtonas pilsētas, tā skaitā arī Baltais nams.
Alba (apģērbs)
Alba ir viens no Romas katoļu Baznīcas, Anglikāņu Baznīcas un daudzu citu protestantu Baznīcu garīdznieku liturģiskajiem apģērbiem liturģisku funkciju veikšanai.
Alba ir garš, balts linu auduma tērps, kas sniedzas līdz pašai zemei un ko ik dienas Svētās Mises laikā priesteris nēsā virs sutanas zem ornāta. Alba tika darināta pēc senlaiku tunikas parauga. Tai jābūt tik garai, lai nosegtu sutanu. Salīdzinot ar komžu, tai ir šauri piedurkņu gali. Bieži albai ir arī josta.
Albas baltā krāsa simbolizē dvēseles tīrību un sirdsskaidrību, ar ko jābūt apveltītam priesterim, kad tas tuvojas altārim, upurējot Svēto Misi. No 17. gadsimta albas apakšdaļu un piedurknes mēdz izrotāt ar mežģīnēm un dažādiem liturģiskiem izšuvumiem, tādā veidā izceļot Dieva godu un ticīgos modinot dievbijību. Mūsdienās albām rotājums ir lielākoties vienkāršs.
Koriandrs
Sējas koriandrs (Coriandrum sativum) jeb kinza ir viengadīgs čemurziežu dzimtas augs, kas tiek audzēts kā garšaugs. Koriandru sava patīkamā aromāta dēļ izmanto arī kosmētikā un ziepju ražošanā. Par koriandra izcelsmes vietu uzskata Vidusjūras reģionu un Tuvos Austrumus.
Aizkraukles draudzes novads (Daugavas labais krasts)
Aizkraukles draudzes novads bija viens no 25 Vidzemes guberņas Rīgas apriņķa draudzes novadiem.
Muižas
1826. gadā Vidzemes guberņas Aizkraukles draudzes novadā bija šādas muižas:
Parāds pret kopējo kapitālu
Parāds pret kopējo kapitālu (en) ir uzņēmuma ilgtermiņa parādsaistību lielums attiecībā pret kopējo kapitālu (kas ir vienāds ar kopējo aktīvu lielumu). Šis indikators norāda, cik liela aktīvu daļa tiek finansēta no kreditoru puses, un kāda daļa no īpašnieku un/vai akcionāru puses. Kreditori parasti vēlas redzēt zemu parāda attiecību pret kapitālu, jo tas norāda uz lielu iespēju, ka viņu nauda tiks atmaksāta. Tajā pašā laikā, īpašnieki labprāt izmanto kreditoru piešķirtos līdzekļus un vēlas redzēt augstu parāda pret kapitāla attiecību.
Tepo Numminens
Tepo Numminens (fi; dzimis ) ir bijušais somu hokejists, aizsargs, Somijas hokeja izlases dalībnieks. Karjeras laikā aizvadījis 1372 spēles Nacionālajā hokeja līgā, ierindojoties starp 50 visu laiku visvairāk spēļu aizvadījušajiem līgas hokejistiem. Trīs reizes piedalījies NHL Zvaigžņu spēlē. Izlases sastāvā izcīnījis trīs olimpisko spēļu medaļas.
Spēlētāja karjera
Profesionāļa karjeru Numminens sāka 1985.—86. gada sezonā, kuras lielāko daļu aizvadīja SM līgas komandā Tamperes "Tappara". Kopā ar komandu trīs reizes pēc kārtas izcīnīja Somijas čempiona titulu. 1988. gadā aizsargs pārcēlās uz Ziemeļameriku, kur pievienojās NHL klubam Vinipegas "Jets". 1996. gadā "Jets" franšīze pārcēlās uz Glendeilu, un komanda tika pārdēvēta par Fīniksas "Coyotes". No 1999. līdz 2001. gadam Numminens trīs reizes piedalījās NHL Zvaigžņu spēlē. No 2001. līdz 2003. gadam bija "Coyotes" kapteinis.
2003. gada jūlijā aizsargs tika aizmainīts uz Dalasas "Stars", tās sastāvā aizvadot nākamo sezonu. 2004.—05. gada NHL sezonas lokauta laikā Numminens nespēlēja, taču pēc tā kā brīvais aģents pievienojās Bufalo "Sabres" rindām. 2006. gadā aizvadot savu 1252. spēli NHL, Numminens apsteidza Jari Kurri kā tobrīd spēlēm bagātākais Eiropā uzaugušais NHL hokejists. Vēlāk šo rekordu pārspēja Niklass Lidstrēms. 2007.—08. gada sezonas laikā Numminenam tika veikta sirds operācija, kuras dēļ viņš aizvadīja tikai vienu spēli. Pēc 2008.—09. gada sezonas Numminens paziņoja par karjeras beigšanu.
Somijas hokeja izlases sastāvā izcīnījis trīs olimpisko spēļu medaļas. Tāpat, spēlējis četros Pasaules čempionātos un divās Pasaules kausa izcīņās.
Trenera karjera
No 2011. līdz 2014. gadam Numminens bija Bufalo "Sabres" galvenā trenera palīgs.
Gavars
Gavars var būt:
Purviņi (Seces pagasts)
Purviņi ir apdzīvota vieta Aizkraukles novada Seces pagastā. Izvietojusies pagasta dienvidaustrumos pie autoceļa V928 un dzelzceļa līnijas Jelgava—Krustpils Seces stacijas 8 km no pagasta centra Seces, 18,5 km no novada centra Aizkraukles un 105 km no Rīgas.
Apdzīvotā vieta izveidojusi pēckara gados pie joprojām funkcionējošas zivjaudzētavas. Dienvidos un austrumos no ciema uz Lauces upes un tās pietekas izveidota dīķsaimniecība (lielākie Lāčpurva un Dancenes dīķi).
Iedzīvotāju skaita izmaiņas
Esošajās robežās, pēc CSB datiem.
Romans
Romans var būt:
Jaunmoku iela
Jaunmoku iela ir iela Zemgales priekšpilsētas Pleskodālē, Rīgā. Kopējais garums ir 783 metri. Sākas krustojumā ar Ventspils ielu un beidzas pie Upesgrīvas ielas. Pilsēta nosaukta Jaunmoku muižas un Jaunmoku vārdā.
Jaunmoku ielas nosaukums ielai piešķirts, līdz aptuveni 1920. gadam lietots Jaun-Mokas muižas ielas nosaukums. Vācu okupācijas laikā — Zoppoter Straße (Sopotas iela).
Jaunmoku ielā 13 atrodas "Spice Home".
Obas ugru valodas
Obas ugru valodas ir grupa, kurā dažkārt izšķir somugru hantu un mansu valodas. Kopā ar ungāru valodu Obas ugru valodas veido ugru valodu grupu. Šīs apakšgrupas valodas tiek lietotas starp Urāliem un Obas upi Krievijā, no tā arī cēlies grupas nosaukums.
Līdzība Obas ugru valodu vidū ir lielāka nekā starp tām un ungāru valodu, taču daudzas no līdzībām ir areālas (valodu kontaktu rezultātā radušās) iezīmes.
Zelmārs Lancmanis
Zelmārs Lancmanis (1883—1935) bija Latvijas pedagogs, novadpētnieks un ģeologs. Latvijas zemes un tautu pētīšanas biedrības dibinātājs (1919), Latvijas tūrisma popularizētājs, vairāku grāmatu autors.
Dzīves gājums
Dzimis 1883. gada 20.oktobrī Jaungulbenes pagasta Fabrikas krogā, deviņu bērnu ģimenē. Tēvs Ansis bija krodzinieks. Zēns trīs gadus mācījās Liezēres draudzes skolā. Pēc tam no 1896. līdz 1898. gadam apmeklēja Jaungulbenes divklasīgo ministrijas skolu. Četrpadsmit gadu vecumā sāka strādāt par "bodes zelli" Smiltenē, vēlāk pārcēlās uz Rīgu un 1900. gadā kļuva par dzelzceļa kantoristu. Pašmācības ceļā nolika mājskolotāja eksāmenu un ieguva mājskolotāja tiesības vēsturē. 1904. gada rudenī Lancmanis uzsāka strādāt par palīgskolotāju Pēterupes draudzes skolā. Pēc tam viņš pārcēlās uz Meņģeles pagastskolu, un tad uz Augusta Dombrovska atbalstīto proģimnāziju Mīlgrāvī un M.Beķeres proģimnāziju Pļaviņās.
Pirmais pasaules karš neļāva Lancmanim turpināt proreālskolas darbu Lejasciemā, bet viņš sameklēja ierēdņa vietu un reizē arī mācījās Dokučajeva Augsnes komitejas Augstākajos ģeogrāfijas kursos. Pēc atgriešanās Rīgā Zelmārs sāka strādāt dzelzceļu iestādē, bet no 1919.gada janvāra līdz mūža beigām iekārtojās par Rīgas 6. (Strazdumuižas) pamatskolas pārzini.
Šajā laikā Lancmanis vadīja ģeogrāfijas un dabas zinību kursus saviem kolēģiem, kā arī piedalījās mācību grāmatu sagatavošanā.
Zelmāram bija viedoklis, ka skolniekam zināšanas ir jāiegūst pašam aktīvas darbošanās, domāšanas un spriešanas rezultātā, bet skolotājs tikai virza viņu un sekmē tam apzinīgo mācību procesu. Dabas zinību apguvē viņš uzsvēra mācību ekskursiju lielo nozīmi. Divdesmitajos gados tūristus dažkārt tā arī sauca par lancmaniešiem. Par nopelniem tēvzemes labā 1928.gada novembrī viņu apbalvoja ar Triju Zvaigžņu ordeni.
Īpaši Lancmani interesēja ģeoloģija, un tai tika veltīti vairāki nozīmīgi pētījumi. Kopā ar Eiženu Rozenšteinu viņš pētīja saldūdens kaļķus, bet kopā ar Jūliju Eiduku devona mālus. Lancmaņa kolekcijas un citi materiāli pašlaik atrodas arī LU Muzejā.
Kad Zelmāram Lancmanim bija jau 43 gadi, viņš 1926. gadā rakstīja Latvijas Universitātes rektoram:
Studijas viņš arī uzsāka, taču, diemžēl, visus viņa darbus pārtrauca slimība un nāve. Mira viņš 1935.gada 12. oktobrī, un tika apglabāts Meža kapos.
Nīls Strauss
Nīls Derovs Strauss, (en; dzimis 1973. gada 13. oktobrī Čikāgā, Ilinoisā, ASV) pazīstams arī ar pseidonīmu Style, ir amerikāņu rakstnieks, žurnālists un neminētais autors (ghost writer). Viņš ir vislabāk pazīstams ar grāmatu The Game: Penetrating the Secret Society of Pickup Artists, kurā apraksta savus centienus apgūt sieviešu pavedināšanas mākslu. Viņš ir žurnāla Rolling Stone līdzstrādnieks un regulāri rakstījis laikrakstā The New York Times.
Ciesas
Ciesas (la) ir plaši izplatīta graudzāļu dzimtas ģints, kurā ir aptuveni 260 sugas, kas sastopamas galvenokārt zemeslodes mērenajos reģionos. Tuvāk ekvatoram Ciesu sugas parasti sastopamas augstākos apgabalos. Augiem parasti ir šauras lapas bez apmatojuma, dažas sugas var būt līdzīgas niedrēm.
Augiem var būt sakneņi, tie var būt ložņājoši vai veidot ciņus. Vārpas ir divdzimuma, tajās ir viens violeti brūns vai purpursarkans zieds. Vārpiņas ir sagrupētas ziedkopās, kas parasti attīstās vasaras sākumā vai vidū uz gariem kātiņiem.
Daudzas ciesu sugas ir morfoloģiski līdzīgas, taču tās parasti sastopamas atšķirīgos biotopos, un tām ir unikāls ģeogrāfiskais izplatījums. Ņemot vērā smalkās atšķirības starp daudziem cieši saistītiem taksoniem, ir vairākas sugas, kas varētu gūt labumu no papildu sistemātiskas izpētes. Pat ģints vispārīgās robežas ir pretrunīgas. Piemēram, Deyeuxia ģints sugas, kas galvenokārt izplatītas dienvidu puslodē, ir morfoloģiski ļoti līdzīgas ciesu sugām. Iespējams abas šīs ģintis būtu jāapvieno, taču iesākumā ir nepieciešams veikt detalizētu zinātnisku pētījumu par sugu DNS no visas pasaules.
Dažas ciesas ir ļoti dekoratīvas, un tās plaši kultivē (galvenokārt ziemeļu mērenajās zonās).
Sugas
Latvijā ir sastopamas šādas ciesu sugas:
Iespējams ir sastopamas arī sugas:
Celeitāni
Celeitāni ir ciems Izvaltas pagastā, Krāslavas novadā. Atrodas 259 km attālumā no Rīgas.
Ciema apkārtnē atrodas Izvaltas katoļu baznīca.
Arena Kombëtare
Arena Kombëtare ir daudzfunkcionāls stadions Albānijas galvaspilsētā Tirānā. Stadiona ietilpība ir 22 500 vietu. Tajā savas mājas spēles aizvada Albānijas futbola izlase, kā arī klubi Tirānas "Dinamo" un Tirānas "Partizani". Pamatojoties uz sponsorēšanas līgumu ar Albānijas nacionālo lidsabiedrību Air Albania, stadiona oficiālais nosaukums pašlaik ir Air Albania stadions.
Stadions tika uzcelts nojauktā Qemal Stafa stadiona vietā. Tas tika atklāts ar 2020. gada Eiropas čempionāta kvalifikācijas spēli starp Albānijas un Francijas futbola izlasēm.
2022. gada 25. maijā stadionā tika aizvadīts 2021.—2022. gada UEFA Eiropas konferenču līgas fināls starp AS Roma un Roterdamas "Feyenoord".
Floriana
Floriana (en, mt) ir nocietināta pilsēta un vietējā pašvaldība Maltā. Atrodas Maltas salas ziemeļaustrumos tieši blakus valsts galvaspilsētai Valletai. Florianā ir nedaudz vairāk par 2000 iedzīvotājiem
Florianā bāzējas viens no labākajiem Maltas futbola klubiem Floriana F.C., kas 26 reizes izcīnījis Maltas čempionu titulu un 20 reizes uzvarējis Maltas kausa izcīņā.
Skopjes cietoksnis
Skopjes cietoksnis, arī Kales cietksnis (mk) vai vienkārši Kale (no turku valodas kale — cietoksnis) ir viduslaiku cietoksnis Ziemeļmaķedonijas galvaspilsētā Skopjē. Atrodas pilsētas augstākajā punktā, pie vecpilsētas, augstā Vardaras upes krastā. Attēlots pilsētas ģerbonī, kas savukārt iekļauts pilsētas karogā.
Cietoksnis būvēts mūsu ēras 6. gadsimtā, galvenokārt no kaļķakmens. Tiek uzskatīts, ka cietoksnis uzcelts Bizantijas imperatora Justiniāna I valdīšanas laikā. 10.—11. gadsimtā tika turpināta cietokšņa celtniecība. Cietoksnis smagi cieta 1963. gada zemestrīcē, pēc kuras sākās mērķtiecīgi cietokšņa atjaunošanas darbi.
2007. gada maijā tika sākta arheoloģiskā izpēte cietoksnī. Tikas atrasti dažādi mūzikas instrumenti, māla ornamenti, dzīvojamas ēkas zem redzamās cietokšņa daļas, liela bizantiešu monētu kolekcija. Kad kompleksā tika atrasta 13. gadsimta baznīcas paliekas, Kultūras mantojuma aizsardzības birojs izteica ideju atjaunot to kā baznīcas muzeju. Šī ideja izraisīja sašutumu Skopjes islāmticīgajā albāņu kopienā un 2011. gadā izraisīja sadursmes starp pilsētas iedzīvotāju atšķirīgajām kopienām.
Pēdējos gados arheoloģiskā izpēte un rekonstrukcija cietoksnī apsīkusi, tas ir brīvi pieejams apmeklētājiem, taču nav labiekārtots.
Versija. LNO
"Versija. LNO" ir 2006. gadā izdota Latvijas dokumentālā filma, kuras režisors un scenārija autors ir Dāvis Sīmanis. Filmas pirmizrāde notika kinoteātrī "Rīga".
Sižets
Filmā parādīti 10 Latvijas Nacionālās operas gadi kopš tās atjaunošanas 1996. gadā.
Pašu kapitāla koeficients
Pašu kapitāla īpatsvara rādītājs (en), burtiskā tulkojumā — īpašuma koeficients, finansiālās neatkarības koeficients, ir finanšu rādītājs, kas norāda uz to, cik liela daļa no uzņēmuma aktīviem ir finansēta ar pašu kapitālu. To aprēķina, izdalot pašu kapitālu ar uzņēmuma pasīviem (bilances summu) un izsakot dalījumu procentos. Gan pašu kapitāla lielumu, gan kopējo uzņēmuma kapitālu (bilances summu) atrod uzņēmuma gada pārskatā, bilancē, bet gadījumā, ja uzņēmuma akcijas tiek publiski tirgotas biržā, pašu kapitāla vietā var izmantot arī pašu kapitāla tirgus vērtību (cenu) (akciju skaits x akcijas tirgus cena).
Pašu kapitāla īpatsvaru aprēķina pēc šādas formulas:
Tikšanās uz Piena Ceļa
"Tikšanās uz Piena Ceļa" ir 1985. gada Latvijas PSR spēlfilma, kas uzņemta Rīgas Kinostudijā. Filmas režisors ir Jānis Streičs.
Sižets
Otrais pasaules karš padomju armijā. Propagandas daļas vecākā leitnante Astra Lejiņa saņēmusi atļauju dienēt vienā karaspēka daļā ar savu līgavaini. Tagad gan ar transportu, gan kājām viņa dodas tālā ceļā un kļūst par daudzu dramatisku notikumu aculiecinieci.
Lomās
Epizodēs: Leonīds Grabovskis, Rihards Rudāks, Imants Krenbergs u.c.
Roberts Dženkinsons, Otrais Liverpūles grāfs
Roberts Benkss Dženkinsons, Otrais Liverpūles grāfs (en) bija britu politiķis un Lielbritānijas premjerministrs no 1812. līdz 1827. gadam kā arī Impērijas kara un koloniju ministrs. Viņš vadīja Lielbritānijas Impēriju Britu amerikāņu kara un Sestās koalīcijas kara laikā, kļūstot par vienu no šo karu galvenajiem komandieriem.
Džordžs Elerijs Heils
Džordžs Elerijs Heils (en; dzimis, miris ) bija amerikāņu Saules astronoms un zinātnes darbinieks.
Studējis Masačūsetsas Tehnoloģiju institūtā un Berlīnes Humboltu universitātē. 1908. gadā, izmantojot Zēmana efektu, atklāja, ka Saules plankumi ir magnētizēti, kas bija pirmais magnētisma novērojums ārpus Zemes. 1924. gadā izgudroja spektrohelioskopu, ar kura palīdzību atklāja virpuļviesuļus uz Saules.
Kā zinātnes organizators bija viens no Jerkas observatorijas, Vilsona kalna observatorijas un Palomaras observatorijas dibinātājiem. Viens no redzamākajiem Kalifornijas Tehnoloģiju institūta organizētājiem.
Aktīvu apgrozījuma koeficients
Aktīvu apgrozījuma koeficients (en) ir finanšu rādītājs, kas mēra uzņēmuma efektivitāti tā aktīvu izmantošanā un ienākumu veidošanā. Tas tiek izrēķināts pēc sekojošās formulas:
Uzņēmumiem ar zemu peļņas maržu parasti var novērot augstu aktīvu apgrozījuma koeficientu, kamēr uzņēmumiem ar augstu peļņas maržu – koeficienta zemas vērtības. Kopumā, augsts koeficients norāda, ka uzņēmumam ir nepietiekams apgrozāmo līdzekļu daudzums, turpretī zems koeficients var norādīt uz esošo apgrozāmo līdzekļu neefektīvu izmantošanu.
Ķebļi
Ķebļi (agrāk — Lāči) ir apdzīvota vieta Aizkraukles novada Seces pagastā. Izvietojusies pagasta dienvidaustrumos pie dzelzceļa līnijas Jelgava—Krustpils 10 km no pagasta centra Seces, 22 km no novada centra Aizkraukles un 107 km no Rīgas.
Omērs Božendrs
Omērs Božendrs (fr; dzimis, miris ) bija franču riteņbraucējs. Startējis 1900. gada vasaras olimpiskajās spēlēs.
1900. gada vasaras olimpiskajās spēlēs Parīzē viņš startēja treka riteņbraukšanas sprinta braucienā. Šajā disciplīnā viņš startēja priekšsacīkšu kārtas braucienā, kur nebija starp trim labākajiem sportistiem, kas kvalificējās nākamajai kārtai, un turpmāko cīņu neturpināja.
1908. gadā viņš uzvarēja riteņbraukšanas sacensībās Parīze—Tūra. 1909. gadā viņš ieguva otro vietu sacensībās Giro di Lombardia. 1910. gadā viņš startēja Tour de France un Dženova—Nica.
Viņa brāļi, Fransuā Božendrs un Žozefs Božendrs, arī ir bijuši riteņbraucēji.
Markovka (Bērzpils pagasts)
Markovka ir ciems Balvu novada Bērzpils pagastā. Atrodas pagasta centrālajā daļā 1 km no pagasta centra Bērzpils, 36 km no novada centra Balviem un 229 km no Rīgas.
Apdzīvotā vieta atrodas pie autoceļa P36 (Rēzekne–Gulbene).
Ķīķi
Ķīķi, ķīķu ģints (Pernis) ir viena no vanagu dzimtas (Accipitridae) ģintīm, kurā apvienotas 4 plēsīgo putnu sugas. Tās ir Vecās Pasaules putnu sugas un sastopamas Eirāzijas mērenās joslas un Dienvidaustrumāzijas tropu biomas mežos. Latvijā sastopama viena ķīķu ģints suga — ķīķis (Pernis apivorus). Abas mērenās joslas sugas (ķīķis un austrumu ķīķis) ir gājputni.
Celmenīki
Celmenīki ir ciems Kubulu pagastā, Balvu novadā. Atrodas 216 km attālumā no Rīgas.
Ķīķi
Kopīgās īpašības
Barojas ar kukaiņiem un to kāpuriem. Īpaši iecienīti ir lapsenes un sirseņi. Pie izdevības ķīķi medī arī nelielus zīdītājus, rāpuļus un putnus. Ķīķu spalvas satur ķīmiskas vielas, kas atbaida lapseņu un sirseņu uzbrukumus.
Vilhelms Markss
No 1881. līdz 1884. gadam studēja tiesības Bonnas universitātē. 1888. gadā iestājās Prūsijas valsts dienestā. Strādāja juridiskos amatos dažādās Piereinas pilsētās.
1923. gada 30. novembrī spēja izveidot mazākumvaldību. Vilhelma Marksa laikā valdībai izdevās apvaldīt hiperinflāciju. 1924. gada janvārī tika realizēta tiesu reforma (Emminger Verordnung). Tika noslēgts Dauesa plāns, lai atvieglotu reparāciju maksājumus Vācijai. Pēc 1924. gada 7. decembra Reihstāga vēlēšanām Markss nespēja sastādīt valdību un demisionēja. Kā Vācijas prezidenta kandidāts Markss piedalījās 1925. gada Vācijas prezidenta vēlēšanās, kur pirmajā kārtā ieguva 14.5% balsu, bet otrajā kārtā — 45.3%, zaudējot Hindenburgam, kurš saņēma 48,3% balsu.
1926. gada 17. maijā Markss otrreiz tika ievēlēts par kancleru. Marksa valdības laikā Vācija tika uzņemta Nāciju līgā, no amata tika atlaists Hanss fon Zēkts. 1927. gada jūlijā tika pieņemta likumdošana, kas ieviesa apdrošināšanu bezdarba gadījumā. 1928. gada 29. jūnijā Markss demisionēja. Pēc demisijas pamazām atteicās no politiskās darbības.
Ezana Palsija
Ezana Palsija (fr; dzimusi ) ir kinorežisore, scenāriste un producente no Martinikas. Viņas filmas aizskar rasu, dzimumu un politikas tēmas, liekot uzsvaru uz koloniālisma iemūžinātajām sekām. Palsijas pirmā pilnmetrāžas filma La Rue Cases-Nègres (1983) saņēma vairākas balvas, tostarp Cēzara balvu par labāko pirmo pilnmetrāžas filmu. 1989. gadā viņa režisēja filmu A Dry White Season, kļūstot par pirmo melnādaino sieviešu kārtas režisori, kuras filmu producējusi lielākā Holivudas studija, proti, MGM. 1992. gadā viņa režisēja neatkarīgo filmu Siméon (1992).
Vēlāk viņa sāka režisēt dokumentālās filmas un televīzijas projektus, piemēram, Aimé Césaire, A Voice For History (1994). Režisējusi The Wonderful World of Disney sērijas filmu Ruby Bridges (1998), kuras pamatā ir persona ar tādu pašu vārdu. Pēc tam režisēja televīzijas filmu The Killing Yard (2001), kuras pamatā ir patiesi notikumi saistībā ar 1971. gada sacelšanos Atikas cietumā. Palsija režisējusi arī dokumentālo filmu The Journey of the Disidents (2005), kas stāsta par Martinikas un Gvadelupas vīriešiem un sievietēm, kas pameta savas salas laikā no 1940. līdz 1943. gadam, un vēsturisko televīzijas miniseriālu The Brides of Bourbon Island (2007).
Savas karjeras laikā viņa darbojusies dažādos kino žanros, bieži kļūstot par pirmo melnādaino režisori, kas to darījusi. Viņa ir pirmā melnādainā režisore, kas ieguvusi Cēzara balvu un Venēcijas kinofestivāla Sudraba lauvu par filmu La Rue Cases-Nègres (1983). 2022. gadā viņa saņēma Kinoakadēmijas goda balvu par mūža ieguldījumu.
Robērs Marks
Robērs Marks (fr; dzimšanas un miršanas datums nav zināms) bija franču paukotājs, startēja 1900. gada vasaras olimpiskajās spēlēs Parīzē.
Fuko svārsts
Fuko svārsts ir ierīce, ko izmanto, lai pierādītu Zemes griešanos. Ierīce nosaukta par godu Leonam Fuko, svārsta eksperimenta pirmās demonstrācijas veicējam. Lai gan tas jau bijis iepriekš zināms, ka Zeme griežas, Fuko svārsta pirmā demonstrācija 1851. gadā bija viens no pirmajiem vienkārši uztveramajiem pierādījumiem zemes rotācijai. Mūsdienās Fuko svārsti ir uzstādīti vairākās universitātēs un zinātnes muzejos. Eksperimenta gaitā smaga lode tiek iekārta vadā (visbiežāk 12–30 m garā), kas piestiprināts lielā augstumā. Zem lodes atrodas virsma, uz kuras ir atzīmēti leņķi. Nereti eksperimenta veikšanai ik pēc noteiktas distances apkārt virsmai tiek novietoti priekšmeti, kuri, svārstam sasniedzot noteikto leņķi, tiek nogāzti.
Oriģinālais Fuko svārsts
1851. gada februārī Parīzes Observatorijā notika pirmais publiskais Fuko svārsta eksperiments. Pāris nedēļas vēlāk notika slavenā svārsta demonstrācija Parīzes Panteonā. Šajā eksperimentā Fuko izmantoja 28 kg smagu ar misiņu pārklātu svina lodi, kas tika iekārta 67 m garā vadā, kas savukārt tika piestiprināts pie ēkas kupola. Svārsta kustības plakne griezās pulksteņrādītāja virzienā ar ātrumu 11° stundā, veicot pilnu apli 32,7 stundās. Panteonā izmantotā lode 1855. gadā tika pārvietota uz Parīzes Mākslas konservatoriju. 1902. gadā svārsts īslaicīgi tika atkārtoti uzstādīts Panteonā par godu eksperimenta 50. gadadienai.
1990. gados, Konservatorijas muzeja rekonstrukcijas laikā svārsts tika īslaicīgi izstādīts Panteonā, bet vēlāk tika nogādāts atpakaļ muzejā. Kopš 1995. gada eksperiments muzejā tika rādīts ar oriģinālās lodes atdarinājumu. 2010. gada 6. aprīlī vads, kas turēja lodi, pārtrūka, nodarot kaitējumu svārstam un muzeja marmora grīdai. 2014. gadā svārsts tika noņemts remontdarbu dēļ. Tiek lēsts, ka svārstu ievietos atpakaļ 2017. gadā.
Mehānikas skaidrojums
Ziemeļpolā vai Dienvidpolā svārsta svārstības ir noteiktā attiecībā uz Maha principu, aizņemot vienu zvaigžņu dienu, lai pabeigtu rotācijas apli. Ziemeļpolā Fuko svārsts kustētos pulksteņrādītāja virzienā, bet Dienvidpolā — pretēji.
Ja Fuko svārsts būtu novietots uz ekvatora, svārsta kustības plakne attiecībā pret Zemi negrieztos. Citos platuma grādos svārstību precesija notiek attiecībā pret Zemi, bet lēnāk nekā polos.
Leņķiskais ātrums ω (mēra grādos pulksteņrādītāja virzienā uz vienu zvaigžņu dienu) ir proporcionāls sinusam no ģeogrāfiskā platuma, φ:
Fuko svārsti pasaulē
Visā pasaulē ir uzstādīti neskaitāmi Fuko svārsti, galvenokārt tie atrodas universitātēs, zinātnes muzejos un planetārijos. Arī Apvienoto Nāciju organizācijas galvenajā mītnē Ņujorkā atrodas viena šāda ierīce. Principia, lielākais Fuko svārsts pasaulē, atrodas Oregonas Konvenciju centrā. Latvijā ievērojams Fuko svārsts nav publiski izstādīts, lai gan 2013. gadā Latvijas Valsts Radio un Televīzijas Centrs izvirzīja ideju, kuras ietvaros Zaķusalā esošajā televīzijas tornī tiktu iekārts Fuko svārsts, kas "mērotos ar pasaules Ginesa rekorda cienīgu vārdu un būtu interesants apskates objekts [tur izveidota] zinātnes parka ietvaros."
Dienvidpols
Eksperiments tika veikts arī Dienvidpolā, kur tika pieņemts, ka zemes griešanās būtu visvairāk izjūtama. Dienvidpola svārsta projektu (kā tas tika aprakstīts The New York Times un izrakstā no Septiņas Svārsta Pasakas ) veidoja un pārbaudīja piedzīvojumu eksperimentētāji Džons Birds, Dženifera Makkaluma, Maikls Taunss un Alans Beikers Amundsena–Skota dienvidpola Stacijā. Svārsts tika ievietots nesen uzceltās, jaunās stacijas sešu stāvu augstajās kāpnēs. Apstākļi bija grūti — augstums bija aptuveni 3300 m vjl.(atmosfēras spiediens tikai 65% no tā, kas ir jūras līmenī), un temperatūra nesiltinātajā kāpņu telpā bija -68 °C. Svārsts bija 33 m garš un lode svēra 25 kg. Jaunā stacija bija ļoti atbilstoša vieta svārsta izvietošanai — tās augstums nodrošināja precīzus rezultātus, nebija nekādu kustīgu gaisa masu, kas varētu traucēt eksperimentam un zems gaisa spiediens samazināja gaisa pretestību. Pētnieki apstiprināja aprēķinu, ka viena rotācija aizņems 24 stundas.
Didzis Gavars
Didzis Gavars (dzimis ) ir latviešu ārsts un politiķis, bijušais Latvijas veselības ministrs. Bijis Latvijas Zaļās partijas biedrs.
Izglītība
1984. gadā Didzis Gavars pabeidza Rīgas 1. vidusskolu. 1992. gadā viņš absolvēja Latvijas Medicīnas akadēmijas Ārstniecības fakultāti. 1993. gadā LMA ieguvis sertificēta laboratorijas ārsta kvalifikāciju.
Profesionālā darbība
Kopš 1993. gada Didzis Gavars ir SIA "E. Gulbja Laboratorija" direktora vietnieks, bet kopš 2004. gada — arī valdes loceklis. Kopš 2010. gada aprīļa viņš ir Veselības aprūpes darba devēju asociācijas valdes loceklis. No 1998. līdz 2009. gadam Ģimenes ārstu asociācijas rīkotajās apmācības programmās viņš ģimenes ārstiem lasīja lekcijas par laboratorisko diagnostiku.
Didzis Gavars ir ticis iekļauts vairāku plašsaziņas līdzekļu veidotajos Latvijas miljonāru sarakstos.
Politiskā darbība
Didzis Gavars ir kandidējis 2001. gada Jūrmalas domes vēlēšanās no Latvijas Zaļās partijas saraksta, taču nav ievēlēts. viņš kļuva par veselības ministru Valda Dombrovska vadītajā valdībā. Par Gavaru balsoja 49, pret — 25, bet atturējās 16 deputāti. Viņš bija amatā līdz, kad jaunā — 10. Saeima — apstiprināja jaunu valdību. Kopš tā laika Gavars politikā nav darbojies.
Privātā dzīve
Didzis Gavars ir dzimis. Precējies.
Fulneka
Fulneka (cz) ir pilsēta Čehijā, Morāvijas-Silēzijas apgabala Novi Jičīnas apriņķī.
Vēsture
Rakstos pirmoreiz minēta 1293. gadā. Ilgus gadsimtus pilsēta atradās Hābsburgu impērijas sastāvā. No 1918. gada — Čehoslovākijas sastāvā. No 1938. līdz 1945. gadam kā Sudetu apgabala daļa atradās Vācijā. Pēc Otrā pasaules kara — atkal Čehoslovākijā. Pamatojoties uz Beneša dekrētiem, pilsētas vācu iedzīvotāji tika padzīti. Kopš 1993. gada — Čehijas sastāvā.
Cilvēki
Fulneka ir vācu riteņbraucēja Augusta fon Gedriha (August von Gödrich, 1859—1942) dzimtā pilsēta. No 1618. līdz 1621. gadam pilsētā par skolotāju un mācītāju strādāja Jans Komenskis (Jan Komenský, 1592—1670).
Vilhelms Burkēvics
Vilhelms Burkēvics (1894-1967) bija latviešu inženieris un sabiedrisks darbinieks. Bijis Latvijas Universitātes mācībspēks, Mehānikas fakultātes dekāns un īsu brīdi izpildījis arī Rīgas Universitātes rektora pienākumus (1944).
Biogrāfija
Vilhelms Burkēvics dzimis 1894. gada 10. janvārī Rīgā. Mācījās Pētera reālskolā un pēc tās beigšanas iestājās Rīgas politehniskā institūta mehānikas nodaļā. Pēc Pirmā pasaules kara sākuma līdz ar visu RPI evakuējās uz Maskavu. Vēlāk iesaukts Krievijas impērijas armijā. 1917. gadā iestājās Konstantīna artilērijas kara skolā kuru absolvēja leitnanta dienesta pakāpē.
1921. gadā atgriezās Latvijā un atsāka studijas Latvijas Universitātes Mehānikas fakultātē. Pēc fakultātes absolvēšanas 1923. gadā ar inženiera tehnologa grādu palika tur strādāt par jaunāko asistentu. 1930. gadā paaugstināts par vecāko asistentu. 1935. gadā habilitējās, iegūstot Venia legendi tiesības un ar fakultātes lēmumu kļuva par privātdocentu. 1939. gadā apstiprināts par docentu un kļuva par Mehānikas tehnoloģijas katedras vadītāju. 1940. gadā kļuva par visas Mehānikas fakultātes dekānu. Paralēli darbam augstskolā strādāja par skolotāju Rīgas Valsts un Rīgas pilsētas tehnikumā. 1937.—1940. gadā bija Kr. Barona Tautas augstskolas direktors. 1934. gadā V. Burkēvicu ievēlēja par Latvijas inženieru biedrības valdes priekšsēdētāju un viņš pildīja šos pienākumus līdz 1937. gadam. No 1937. līdz 1940 gadam bija Latvijas amatniecības kameras loceklis.
Pēc Latvijas okupācijas atstādināts no amata. 1941. gada rudenī atkal uzņēmās fakultātes dekāna pienākumus. 1943. gadā ievēlēts par Rīgas Universitātes prorektoru studentu lietās. No 1944. gada jūlija līdz Universitātes evakuācijai izpildīja rektora pienākumus.
Otrā pasaules kara beigās devās bēgļu gaitās uz Vāciju un 1949. gadā iestājās IRO (International Refugee Organization) dienestā un bija arodu pārbaužu vadītājs. Vēlāk bija Ludvigsburgas pārskološanas centra direktors. 1948. gadā Minhenē uzņemts par latviešu studentu korporācijas Fraternitas Vanenica goda filistru. 1951. gadā izceļoja uz Kanādu, kur 1953. gadā kļuva par pasniedzēju Rjersona Tehnoloģiju institūtā Toronto. Paralēli vadīja Toronto latviešu tautas augstskolu, bija arī Sestdienas ģimnāzijas direktors un Latviešu Inženieru Apvienības Ārzemēs (LIAA) priekšnieks. Miris 1967. gada 21. decembrī Toronto, Kanādā. 1993. gadā pārapbedīts I Meža kapos, Rīgā.
Neilgi pirms nāves Vilhelms Burkēvics nodeva savas korporācijas glabāšanā oficiālo LU zīmogu komplektu (visu fakultāšu). Pēc Latvijas neatkarības atgūšanas šis zīmogu komplekts tika nodots Latvijas Universitātes rektoram J. Zaķim.
Paranormāla parādība
Paranormālas parādības ir notikumi, kam no masu kultūras un folkloras viedokļa nav zinātniska izskaidrojuma (spoki un poltergeisti, ekstrasensu pārdabiskas spējas, NLO, levitācija, telepātija, psihokinēze jeb telekinēze u.tml.). Šī iemesla dēļ paranormālās parādības biežāk tiek atspoguļotas nevis zinātniskajā literatūrā, bet gan masu kultūrā un folklorā.
Romans Horāks
Romans Horāks (cz, dzimis ) ir čehu hokejists, spēlē uzbrucēja pozīcijā. Pašlaik (2020) Horāks pārstāv Čehijas Ekstralīgas vienību Prāgas "Sparta".
Karjera
2009. gada NHL draftā Horāku 5.kārtā izvēlējās Ņujorkas "Rangers". 2011. gadā Horāks tika aizmainīts uz Kalgari "Flames". debitēja NHL spēle pret Pitsburgas "Penguins". 2014. gada Horāks pievienojās KHL komandai Podoļskas "Vitjaz", kur pavadīja četras sezonas. No 2018. līdz 2002. gadam spēlēja Zviedrijas hokeja līgas komandā Vekšes "Lakers".
Čehijas hokeja izlases sastāvā spēlējis 2017. gada un 2018. gada Pasaules čempionātā, un 2018. gada ziemas olimpiskās spēlēs.
Leons Fuko
Žans Bernārs Leons Fuko (fr; dzimis, miris ) bija franču fiziķis. Pazīstams kā Fuko svārsta izgudrotājs. Veicis gaismas ātruma mērījumus. Atklājis t.s. Fuko strāvas. Kaut arī nav iekārtas izgudrotājs, devis vārdu žiroskopam.
The Elder Scrolls V: Skyrim - Dragonborn
The Elder Scrolls V: Skyrim — Dragonborn ir trešais daudzplatformu papildinājums spriedzes lomu spēles atvērtās pasaules videospēlei The Elder Scrolls V: Skyrim. To izstrādāja Bethesda Game Studios un izlaida Bethesda Softworks Xbox Live Marketplace 2012. gada 4. decembrī. Microsoft Windows versiju izlaida 2013. gada 5. februārī un PlayStation 3 versiju 2013. gada 12. februārī.
Dragonborn papildinājumā spēlētāja tēls nonāk kontaktā ar pirmo Dragonborn — Miraak. Spēle notiek uz Solstheim salas, kas iepriekš izmantota arī The Elder Scrolls III: Morrowind papildinājumā Bloodmoon.
Tomass Bahs
Tomass Bahs (de; dzimis ) ir bijušais vācu paukotājs, tagad sporta funkcionārs. Pašreizējais Vācijas Nacionālās Olimpiskās komitejas un Starptautiskās Olimpiskās komitejas prezidents.
Izglītību ieguvis Vircburgas universitātē. Piedalījies Monreālā, kur izcīnīja zelta medaļu Vācijas sastāvā komandu sacensībās paukošanā ar floreti. Tāpat izcīnījis visu medaļu komplektu Pasaules čempionātā (zelts 1977. gadā, sudrabs 1973. gadā un bronza 1979. gadā — visas medaļas Vācijas izlases sastāvā paukošanas ar floreti sacensībās). Bahs vadīja Minhenes kandidatūru.
2013. gada septembrī tika ievēlēts par Starptautiskās Olimpiskās komitejas prezidentu. Viņš pārspēja piecus citus kandidātus: Vu Dzjinguo, Sergeju Bubku, Ričardu Karrionu, Huanu Simiaņu un Denisu Osvaldu. Bahs ir otrs SOK prezidents, kas pats piedalījies olimpiskajās spēlēs pēc Everi Brendidža, un pirmais, kas ir izcīnījis kādu no medaļām olimpiskajās spēlēs.
Debitoru parādu aprite dienās
Debitoru parādu aprite dienās (en) ir finanšu rādītājs, kas norāda, cik dienas vidēji uzņēmumam jāgaida, lai saņemtu samaksu no debitoriem, un kuru izmantojot, var secināt, cik labi tiek pārvaldīti uzņēmumam pienākošie resursi.
Tas tiek izrēķināts pēc šādas formulas:
Šīs rādītājs tiek parasti rēķināts katru mēnesi. Tas ļauj laikus saprast, cik ilgu laika posmu aizņem debitoru parādu atmaksa. Kopumā, augstas rādītāja vērtības var norādīt uz klientu finansiālām problēmām un / vai paša uzņēmuma zemu efektivitāti parādu savākšanā. No otras puses, pārāk zemas rādītāja vērtības var norādīt uz to, ka uzņēmuma kredītpolitika varētu būt pārāk stingra, tādējādi kaitējot pārdošanas apjomiem.
Si mažors
Si mažors ir uz si nots balstīta mažora tonalitāte, kas sastāv no skaņām si, do, re, mi, fa, sol un la. Si mažora paralēlā tonalitāte ir sol minors, bet vienvārda tonalitāte — si minors. Si mažora tonalitātē pie atslēgas ir piecas zīmes — do diēzs, re diēzs, fa diēzs, sol diēzs un la diēzs. Mūzikā si mažoru izmanto diezgan reti.
Trojanas klosteris
Vissvētākās Jaunavas Marijas debesīs uzņemšanas Trojanas klosteris (bg) ir ne vēlāk kā 16. gadsimta beigās dibināts Bulgāru Pareizticīgās baznīcas stavropigiskais vīriešu klosteris, kas atrodas Stara Planinas kalnos, Bulgārijas centrālajā daļā, Lovečas apgabalā.
Tiek uzskatīts par trešo svarīgāko klosteri Bulgārijā aiz Rilas un Bačkovo klosteriem. Klosteris stipri pārbūvēts 19. gadsimta vidū, klosteri noformējuši Zaharijs un Dimitrs Zografi. Klosterī īpaši tiek pielūgta Trīsrocīgās Dievmātes svētbilde, kas ir kopija no svētbildes Atona kalna Hilandaras klosterī.
Jādekša
Jādekša, augštecē — Nurmuižupīte, vidustecē — Meņģupīte, Pļavupe, lejtecē arī Grīvupe, ir Dzedrupes labā satekupe Talsu novadā. Sākas Vanemas pauguraines nogāzē pie Laucienes pansionāta. Plūst ziemeļu—ziemeļrietumu virzienā pa Ziemeļkursas augstieni, lejtecē — pa Engures līdzenumu. Atsevišķos posmos upes gultne pārrakta, regulēta. Pie Jādekšām, saplūstot ar Žurnikupi, veido Dzedrupi. Lielākās pietekas ir Diemestgrāvis (labā) un Mellupīte (kreisā). Krastā apdzīvotās vietas Lauciene un Pļavas, kurās uz upes izveidoti dīķi (Pļavu ezers un Nurmuižas Lielais un Mazais dīķis.
Pēdējā tempļa hronikas
"Pēdējā tempļa hronikas" ir 2012. gadā izdota Latvijas dokumentālā filma, kuras režisors un scenārija autors ir Dāvis Sīmanis. Filmas pirmizrāde notika Splendid Palace.
Sižets
Filmu veidota par jauno Latvijas Nacionālās bibliotēkas ēku, kuras celšanas procesā, kā arī liktenī filmas autori pamanīja gan dažādu pretstatu cīņu, gan gleznieciskumu, gan mitoloģisku kārtību, ko varētu salīdzināt ar tempļu un baznīcu celšanu senajos laikos.
Harri Seteri
Harri Seteri (fi, dzimis ) ir Somijas hokejists, spēlē vārtsarga pozīcijā. Pašlaik (2022) Seteri spēlē NHL kluba Arizonas "Coyotes" sastāvā.
Viktors II
Pāvests Viktors II (la), īstajā vārdā grāfs Gebhards fon Dollnšteins-Hiršbergs (de; dzimis ap 1018. gadu, miris ) bija Romas pāvests no 1055. gada līdz nāvei 1057. gadā.
Atbalstīja baznīcas reformas. 24 gadu vecumā tika iecelts par Eihštetes bīskapu. Kļuva par vienu no Heinriha III tuvākajiem līdzgaitniekiem. Pēc Leona IX nāves izveidojās opozīcija pret Savonas Hildbrandu (nākamo pāvestu Gregoru VII), tāpēc par pāvestu ievēlēja Viktoru II, tomēr Viktors turpināja iesāktās baznīcas reformas. Miris no malārijas, apglabāts Ravennā.
Celminīki
Celminīki ir ciems Dunavas pagastā, Jēkabpils novadā. Atrodas 188 km attālumā no Rīgas.
Ignacs Kolišs
Barons Ignacs fon Kolišs (de; Presburga -  Vīne) bija ebreju izcelsmes Austroungārijas baņķieris, žurnālists un šahists.
Celminīki
Ciema apkārtnē atrodas piemineklis nacionālajiem partizāniem.
Ignacs Kolišs
Biogrāfija
Piedzimis turīgu ebreju ģimenē tagadējās Slovākijas galvaspilsētā. Veiksmīgi nodarbojies ar šahu un biznesu. Jaunībā bijis krievu kņaza Urusova personīgais sekretārs. Pēc tam devies uz Vīni, kur Kolišs kļuvis par avīzes "Wiener Allgemeine Zeitung" dibinātāju un redaktoru. Ar pseidonīmu "Ideka" savā avīzē bieži publicējis feļetonus. 1868. gadā saticis ievērojamo finansistu Albertu Solomonu fon Rotšildu. Ar Rotšilda atbalstu iesaistījies banku biznesā un 1869. gadā nodibinājis "Wiener Börse-Syndikatskasse" ("Vīnes fondu biržas sindikātkase"). 1873. gadā nodibinājis brokeru namu Parīzē. 1881. gadā saņēmis barona titulu.
Šarls X
Šarls X (fr, dzimis, miris ) bija Burbonu dinastijas Francijas karalis un titulārs Navarras karalis laikā no 1824. līdz 1830. gadam, Luija XVI un Luija XVIII jaunākais brālis. Šarls X piedzima Versaļas pilī kā Artuā grāfs 1757. gada 9. oktobrī, sava vectēva Luija XV valdīšanas laikā. 9 gadu vecumā kļuvis par bāreni. 1773. gadā precējies ar Savojas Mariju Terēzi, laulībā dzima 4 bērni, no kuriem divi dēli izdzīvoja. 1789. gadā, sākoties Franču revolūcijai, ar ģimeni bēga no valsts. Turpmākos 25 gadus Šarls pavadīja trimdā vairākās Eiropas valstīs. Sieva mirusi trimdā.
Ignacs Kolišs
Biogrāfija
Kā šahists Kolišs izcēlies ar agresīvu spēles stilu, lai gan reti piedalījies turnīros. 1860. gadā viņš uzvarējis Kembridžas starptautiskajā turnīrā. 1861. gadā zaudējis maču Ādolfam Andersenam ar 4:5. 1862. gadā bijis viens no pirmajiem ārzemju šahistiem, kas viesojies Krievijā, kur nospēlējis divus nelielus mačus ar Iļja Šumovu (uzvarējis ar 6:2) un Sergeju Urusovu (neizšķirts - 2:2). 1863. gadā bijis mēģinājums oragnizēt Koliša maču ar Polu Morfiju, kad pēdējais otro reizi viesojies Eiropā, tomēr Morfijs atteicies spēlēt. 1867. gadā Parīzes starptautiskajā turnīrā sasniedzis savas šahista karjeras virsotni, kļūstot par turnīra uzvarētāju un apsteidzot gan spēcīgo Polijas šahistu Šimonu Vinaveru, gan nākamo Pasaules čempionu Vilhelmu Steinicu. Pēc šīs spožās uzvaras Kolišs pārtraucis piedalīties šaha tunrīros. Kā miljonārs bijis šaha turnīru atbalstītājs un sponsors 1870. un 1880. gados.
Šarls X
1814. gadā atgriezies Francijā kā karaļa Luija XVIII brālis un troņmantinieks, jo Luijam XVIII nebija bērnu. 1824. gada 16. septembrī nomira Luijs XVIII, un Artuā grāfs kļuva par karali Šarlu X. Kronēšana notika 1825. gada 29. maijā. 1830. gada jūlijā Francijā sākās Jūlija revolūcija, un karalis 2. augustā atteicās no troņa, ar ģimeni atkal dodoties trimdā. Gāztais karalis nomira 1836. gada 9. oktobrī Austrijā.
Ignacs Kolišs
Biogrāfija
1889. gadā miris no nieru mazspējas.
Kurucs
Kurucs var būt:
Deivids Atenboro
Sers Frederiks Deivids Atenboro (en, dzimis ) ir angļu dabaszinātnieks un televīzijas pārraižu veidotājs.
Viņš ir zināms kā daudzu dokumentālo filmu par dabu autors un ierunātājs, sadarbojoties ar britu raidorganizāciju BBC. Atenboro tiek uzskatīts par vienu no pasaulē pazīstamākajiem dabaszinātniekiem, pateicoties izglītojošām filmām, kurās tiek stāstīts par dzīvniekiem, augiem un citām dzīvības formām. Viņam par godu ir nosauktas vismaz piecpadsmit dažādas augu un dzīvnieku sugas un dzimtas, kā arī vairākas izmirušas sugas. Viņš tiek uzskatīts par britu "nacionālo vērtību",  kā arī 2002. gadā BBC rīkotā aptaujā viņš tika atzīts par vienu no 100 ievērojamākajiem britiem.
1980. gadā Deividam Atenboro piešķirta BAFTA Fellowship balva. Vēlāk saņēmis vēl četras BAFTA televīzijas balvas, kā arī trīs Emmy balvas.